E gata! A doua echipă retrogradată din Premier League
Știm a doua echipă retrogradată din Premier League.
Burnley, echipa pregătită de Vincent Kompany, a pierdut cu 3-1 meciul cu Tottenham din deplasare și a retrogradat matematic în Championship, după ce a promovat în sezonul precedent.
Burnley, a doua retrogradată din Premier League
Echipa pregătită de fostul fundaș belgian a rămas cu 24 de puncte și este la cinci distanță de ultimul loc care asigură salvarea de la retrogradare, cu o etapă înainte de final, astfel că va juca în sezonul următor în eșalonul secund.
Luton Town mai păstrează doar șanse teoretice pentru salvarea de la retrogradare. Are 26 de puncte și este la trei distanță de următoarea clasată, Nottingham Forest, și trebuie să spere într-o victorie în ultima etapă, cu Fulham, și o victorie a lui Chelsea cu Forest.
We’re spending next season in the Championship.
It’s the end of a chapter not the end of the story.
Thank you for your continued support. ???? pic.twitter.com/SovedlHm4y
— Burnley FC (@BurnleyOfficial) May 11, 2024
Înainte de retrogradarea lui Burnley, Sheffield United a fost prima echipă care și-a asigurat ”biletele” pentru sezonul următor de Championship, cu doar 16 puncte și trei victorii în 37 de etape.
Leicester și Ipswich Town, deja promovate
Și sezonul din Championship s-a terminat, iar echipele care au promovat direct sunt Leicester și Ipswich Town. Ultimul loc de Premier League pentru următorul sezon va fi pus la bătaie la baraj.
Leeds United și Norwich se vor duela în prima semifinală, iar Southampton și West Bromwich Albion în cea de-a doua. Învingătoarele vor disputa finala pentru promovare.
Urmăriți SPORT.RO și pe Google News